open-index/open-wikipedia-markdown huggingface dataset:
رشيد بن الشريف

**مولاي رشيد بن الشريف ** (مزيود ف 1631 ف تافيلالت، مات ف 9 أبريل 1672 ف مراكش) هوا أول سلطان د لعلويين. قدر باش يوحد لمغريب ف لوقيتة لي كان مقسم فيها.

## حياتو
باه هو مولاي علي الشريف لي كانو بايعوه الناس ديال تافيلالت أمير عليهم. فديك لوقت كانت الدولة السعدية ولات ضعيفة و النفود ديالها مابقاش فايت مراكش. و لمغريب ولا مقسم ل دويلات صغيرة بحال الزاوية الدلائية للي كانت حاكمة فاس و زاوية إليغ لي شادة سوس. و بزاف من لمدن الساحلية د لمغريب ولاو حاكمينها الصبليون ولا البرطقيز بحال الجديدا (مازاݣان) و الصويرة (موݣادور).
من بعد لموت د مولاي علي الشريف ورتو محمد بن الشريف لخو لكبير ديال مولاي رشيد و مولاي سماعيل.
من بعد ما خوه ولا حاكم تافيالات مولاي رشيد خواها و مشا ل لأطلس. ومن بعد سافر ل فاس و منها ل تازة و وجدة. و يقدر يجمع و يتحالف معا عدد د لقبايل د الشرق بحال بني يزاسن. ب هاد الجيش قدر يتواجه معا خوه محمد بن الشريف و لي مات ف معركة ضدو. من بعد لموت ديال محمد لأتباع ديالو ف تافيلالت بايعو مولاي رشيد.
من بعد مولاي رشيد رجع ل تازة و من تما كان علن على نيتو ديال توحيد لمغريب، ولاكين ولد خوه محمد الصغير تمرد ضدو ف سجلماسة فا رجع تما و رجع تافيلالت ل سّلطة ديالو. مي بعد بايعوه قبايل الريف من بعد ما نتاصر عليهم. و خدا فاس ف 1667 من محمد الحاج الدلائي و بالتالي حيد السلطة ل زّاوية الدلائية و من فاس تبايع كا سلطان د لمغريب.
من بعد مولاي رشيد عين خوه مولاي سماعيل خليفة ديالو ف فاس و هبط ل لجنوب باش ياخد مراكش من أبو بكر كروم الحاج و سوس من زاوية إليغ.
مولاي رشيد توفا من بعد ما طاح من على العود ديالو. من بعد ما قدر يوحد لمغريب من غير عدد د لمدون الساحلية لي بقات تحت لحكم د لؤروپيين قبل ما يجي خوه مولاي سماعيل و يرجع عدد منها من غير سبتة و مليلية.

## مصادر

تصنيف:ناس حكمو لمغريب
تصنيف:سلطان مغريبي
تصنيف:زيادة 1631
تصنيف:وفيات 1672
تصنيف:ناس د الريصاني
تصنيف:ناس توفاو ف مراكش
تصنيف:مقالات فيها مصدر و 3000 بايت
تصنيف:مغاربا د لقرن 17
زروݣ

**زّروݣ** ؤلا **أزروݣ** (سمية لعلمية **Scomber scombrus**) هوّا نوع ديال لحوت منتاشر ف لجيهة شّمالية ديال لمحيط لأطلسي، لبحر دّخلاني ؤ لبحر لكحل.
تصغير|316x316بك|زروݣ

## مصادر

## شوف تا
* أزامار
* أبوري
* برو


تصنيف:حوتات توصفو ف 1758
تصنيف:نواع مامهدداش د ليستا لحمرا
أسيا

تصغير|يسار|<P ALIGN=center>لأراضي ديال آسيا</p>

**آسيا** هي أكبر قارة ف لأرض و اللي فيها أكبر عدد ديال السّكان. لأرض ديال آسيا واخدة 8.7% من لمساحة ديال لكرة لأرضية و 30% د ݣاع لمساحات اللي هوما أرض (و ماشي بحر). آسيا محدودة من الشرق ب لمحيط لمهدّن، من لجنوب لمحيط لهندي، من الشمال لمحيط لمجمّد الشمالي، و من لغرب جبال لأورال و مضيق لبوصفور (اللي تايفارقوها مع أوروپا) و قناة السويس (اللي تاتفارقها مع إفريقيا).

لقارة ديال آسيا أترات بزاف ف التاريخ ديال بنادم، و بداو فيها حضارات كبار بحال لحضارة لبابلية و لفارسية و الشينوية و لهنديّة. بزاف د لأديان لكبار ف لعالم بداو ف آسيا، بحال لمسيحية، لإسلام، ليهودية، لهندوسية، لبودية، سيخية.

تيسكنو ف آسيا تقريبا 4.7 مليار د الناس، و اللي هي 61% د بنادم ف لعالم. السكان ديال آسيا تزادو بزّاف ف لقرن 20 (تضوبلو 4 د لمرّات). آسيا فيها 49 بلاد داخلين مع لأمم لمتحدة، و بزاف من لمدن لكبار ف لعالم كاينين ف آسيا: طوكيو، پيكين، نيو ديلهي، جاكارطا، دبي، شانݣهاي، طهران، إسطنبول.
## مصادر

## مصادر


تصنيف:قارات
أزطوط

**أزطوط** (سمية لعلمية **Columba palumbus**) هوّا نوع ديال طّيور كينتامي للفاميلة ديال لحمام.
تصغير|316x316بك|أزطوط

## مصادر


تصنيف:حيوانات توصفو ف 1758
تصنيف:طيور د لمغريب
تصنيف:طيور توصفو ف 1758
تصنيف:نواع مامهدداش د ليستا لحمرا
شوك لعلك

**شوك لعلك** (سّمية لعلمية **Atractylis gummifera**) هوّا نوع ديال لعشوب من لݣنس ديال دّاد، منتاشرة ب لخصوص ف لمنطقة ديال لبحر دّخلاني، متلا ف لمغريب، دزاير، تونس، سپانيا، لبرطقيز ؤ قرشيقة، ؤ من بين أكتر لأسباب ديال تّسمم ف لمغريب ؤ بلايص خرين، خصوصا عند دّراري صّغار.

## مصادر


تصنيف:نبتات
تاروشت

**تاروشت** (سمية لعلمية **Homarus gammarus**) هوّا نوع ديال لقشريات من لݣنس ديال بومقوصة منتاشر ف لجيهة شّرقية ديال لمحيط لأطلسي، لبحر دّخلاني ؤ لبحر لكحل.
تصغير|316x316بك|تاروشت

## مصادر


تصنيف:قشريات
تصنيف:حيوانات توصفو ف 1758
تصنيف:نواع مامهدداش د ليستا لحمرا
غابة د لأمازون

تصغير|يسار|250px|<P ALIGN=center>تصويرة د لغابة د لأمازون.</p>
تصغير|يسار|250px|<P ALIGN=center>خريطة د لغابة د لأمازون.</p>
**لغابة د لأمازون** هي غابة استوائية جات ف أمريكا لجنوبية، و محسوبة أكبر غابة ف لأرض (فيها كتر من 5.5 مليون كم مربع). بقوة ما لغابة د لأمازون كبيرة، تاتسمّا "الرّية ديال لأرض"، حيت تاتنتج بزّاف ديال لأوكسيجين اللي مهم للعيشة ديالنا.

لأغلبية د لغابة د لأمازون جات ف لبريزيل (60%)، و عاد كاين بلايص آخرا جات ف لپيرو (13%)، و كولومبيا (10%) و بوليڤيا و لإكواطًور و ݣويانا و سورينام و ڤينيزويلا. لأمازيون فيها تقريبا 390 مليار شجرة مقسومة على 16.000 نوع.

تيعيشو ف لغابة د لأمازون كتر من 30 مليون د الناس، مقسومين على 350 إثنية، و 9 ديال لبلدان. 9% من هاد الناس معتارف بيهم باللي هوما سكّان أصليين، و منهم 60 مجموعة اللي معزولين و ساكنين ف لداخل د لغابة.

## مصادر


تصنيف:غابات
تصنيف:مقالات فيها مصدر و علاين 3000 بايت
تصنيف:لواد د لأمازون
غابة د لمعمورة

تصغير|يسار|250px|<P ALIGN=center>ورد ف لغابة د لمعمورة.</p>
تصغير|يسار|250px|<P ALIGN=center>لرنب د لمعمورة.</p>

**لغابة د لمعمورة** هي غابة جات ف لمغريب، ما بين لمدون ديال سلا و لقنيطرة. لمعمورة هي أكبر غابة ف لمغريب، و أكبر غابة ديال لبلّوط لفليني ف لعالم (فيها 123.000 هكتار). النص ديال الشجر اللي كاينين ف لمعمورة هوما شجر ديال لبلّوط لفليني، و الشجر لاخر هو لوكالسبتوس (35%)، و الصنوبر (8%) و لأكاسيا (2%).

## مصادر

تصنيف:غابات
تصنيف:جغرافيا د لمغريب
قيمرون

**لقيمرون** ؤلا **أزفّان** ؤلا **تازفّانت** (سمية لعلمية **Palinuridae**) هيّا فاميلة ديال لقشريات منتاشرة ف لبحورا ديال لمغريب، موريطانيا، سينيݣال ؤ كاپ ڤيردي.
تصغير|316x316بك|قيمرون

## مصادر


تصنيف:قشريات
بومقوصة

**بومقوصة** ؤلا **أزفّان** ؤلا **تازفّانت** (سمية لعلمية **Homarus**) هوّا ݣنس ديال لقشريات.
تصغير|316x316بك|بومقوصة (تاروشت)

## نواع كاينين ف لمغريب

* تاروشت

## مصادر


تصنيف:قشريات
تازفانت (صفحة توضيح)

هادي صفحة د التوضيح، كلمة **تازفانت** يمكن يكونو عندها هاد لمعاني:

* قيمرون
* بومقوصة

تصنيف:صفحة توضيح
أزيام

**أزيام** (سمية لعلمية **Phocoena phocoena**) هوّا نوع حيواني كيعيش ف لبحر ؤ كيشبه ل دّلفين.
تصغير|316x316بك|أزيام

## مصادر

## شوف تا
* بران

تصنيف:دلفينيات
تصنيف:حيوانات توصفو ف 1758
تصنيف:نواع مامهدداش د ليستا لحمرا
تصنيف:بزوليات توصفو ف 1758
تصنيف:بزوليات د أمريكا الشمالية
ألفريد نوبل

**ألفريد نوبل** (ب السويدية: **Alfred Nobel**) (تولد ف 21 أكتوبر 1833 ف سطوكهولم - مات ف 10 دجنبر 1896 ف سان ريمو ف الطاليان) كان مهندس و مخترع و كيميائي سويدي. نوبل معروف ف لعالم حيت هو اللي ختارع الديناميت ف 1867. ملّي شاف باللي لإختراع ديالو تخدّم ف حوايج خايبة، و باللي ولاّ تيربح لفلوس من الصناعة د السلاح، ندم، و وصّا باش لفلوس اللي عندو تتفرّق على جايزة بسميتو، اللي تا هي ولاّت معروفة، و هي جايزة نوبل.

نوبل عندو 355 براءة ديال لإختراع، و كانو عندو بزاف د الشركات عندها علاقة ب الشيمي و الصناعات اللي تادّور عليها. باقين شي شركات أسسهوم نوبل خدامين تال دابا، بحال ديناميت نوبل، و أكزونوبل. كاين حتا عنصر كيماوي أساسي تسمّا بسميت نوبل، و هو النوبيليوم.

## مصادر


تصنيف:شيمي
تصنيف:بيوغرافيا د رجال
تصنيف:وفيات 1896
تصنيف:جايزة نوبل
تصنيف:زيادة 1833
تصنيف:ناس تزادو ف سطوكهولم
تصنيف:مقالات فيها مصدر و علاين 3000 بايت
أبو

**أبو** (نطق **abˤo**) هوّا نوع ديال لبقوليات لبرية لّي كتكال كيفما هيّا بلا طياب، من لفاميلة ديال لبقوليات Fabaceae، هاد لفاميلة فيها نواع خرين بحال لعدس، لحمص ؤ غيرهم. **أبو** كتنطق ب با مفخمة.

## مصادر

## شوف تا
* أدمام
* أزير

تصنيف:نبتات
أبوري

**أبوري** ؤلا **لْبوري** (ب لفرانساوية **Mulet**) هي سميّة عامة كتشير ل عدد ديال نّواع د لحوت لّي كتشابه فشكل ديالها، ؤ كتنتامي ل فاميلات مختالفين.
تصغير|316x316بك|أبوري (بوري طيار)

## سّمية
على حساب محمد شفيق، سمية د أبوري يقدر يكون لأصل ديالها من لعربية ؤلا لأمازيغية.

## نواع ديال لبوري

* بوري أوراغ
* بوري بحري
* بوري بوشنفة
* بوري بوشقفة
* بوري طيار

## مصادر

## شوف تا
* أزامار
* شرن
* تاغنجة

تصنيف:حوتات
كتب داريجة

**كتب داريجة** **KtbDarija** هو واحد لمشروع لي لهاداف ديالو كان توحيد الطريقة د لكتابة ديال دّاريجة. الناس لي خدمو علا هاد لمشروع بغاو يزيدو يشجعو لمغاربا باش يقراو و يكتبو بها. لمشروع دار لكتابة ب جوج طرقان وحدة ب لّاتينية و لوخرة ب لعربية.

لمشروع كان بداه طارق داودة ف 2008، باحت مغريبي ف مجال دّكاء صّطيناعي، ف لوقت فاش كان باقي طالب د دّوكتورا ف كانادا، "حيت لاحض بلي دّاريجة ؤ لعربية كيختالفو ف بزاف لمناحي بحال لفونولوجيا ؤ لݣرامير". لهاداف لأساسي ديالو كان باش يعاون ف موحاربة لؤمية ف لمغريب، تسهيل لقراية على دّراري صّغار، و تعليم دّاريجة ل ولاد زّماݣريا ف لخاريج باش يفهمو لّوغة د واليديهوم. ف 2009 نضم ليه نسيم رݣراݣي لي كان كيقرا لّيسانيات. لمرحلة جّاية لي بغاو يخدمو عليها هيّا تطوير كلاڤيي ديال دّاريجة. ف 2010، لمجموعة كانت بدات مشروع ديال طرجامة لينوكس ؤبونتو ل دّاريجة.

## لحروف د لكتابة
مركز|تصغير|858x858بك|لحروف د لكتاب للي تدارو ف لمشروع د "كتب داريجة".

## مصادر

تصنيف:داريجة
تصنيف:لوغات د لمغريب
تصنيف:مقالات فيها مصدر و 3000 بايت
هلال تراست

**هلال تراست** (بلفرونسي: **Club Sportif Hilal Tarrast**) هيا واحد لفرقة مغريبية ديال كورة من مدينة إينزݣان كاتلعب ف البطولة الوطنية للهواة. تأسسات هاد لفرقة عام 1991. ختارت لفرقة توني ديالها إكون ب الزرق و ب لبيض.

## تطور د لفرقة

----
* **21** موسم ف لعصب لجيهوية
* **6** د لماسم ف هواة 2 (جنوب)
* **4** د لماسم ف هواة 1 (جنوب)
* **موسم واحد** ف لقيسم لوطني

## مصادر

تصنيف:فراقي د كورة مغريبية
تصنيف:فراقي د كورة مغريبية د لعيالات
تصنيف:مقالات مافيهاش مصدر و فايتة 3000 بايت
باباغيو

**باباغيو** ؤلا **پاپاݣيّو** ؤلا **لْپيروكي** (سمية لعلمية **Psittaciformes**) هوّا تنضيمة ديال طّيور فيها بزاف د لفاميلات ؤ نّواع.
تصغير|316x316بك|باباغيو

## مصادر


تصنيف:طيور
پولي

**إدسون أرانتيس دو ناسيمنطو**، لمعروف ب **پولي** و لا **پيليه** (ب )، تولد ف 23 أكتوبر 1940 ف طريس كوراساوس ؤ توفا ف 29 دجنبر 2022 ف ساو پاولو، كواري بريزيلي عتازل كان تيلعب ف لهجوم. بزاف د الناس تيعتابرو پولي أحسن لعّاب ف التاريخ ديال لكورة.

ف 1999، تختار پولي أحسن لعّاب د لقرن لعشرين من فرونس فوطبول، و عطاتو اللجنة لأولمپية الدولية اللقب د "الرياضي د لقرن"، و رشّحاتو لمجلة ديال تايم مع أكتر الناس لمهمين ديال لقرن 20. پولي مقيّد ف لموسوعة ديال ݣينيس ديال لأرقام لقياسية حيت هو اللعاب اللي ماركا أكبر عدد د لبيوتا ف التاريخ (1281 بيت ف 1363 ماتش)، و هو اللعاب د كورة لوحيد ف التاريخ اللي ربح كاس لعالم تلاتة د لمرّات.

پولي كانو عندو بزاف د السميّات اللي كان مشهور بيها، منها: *لملك ديال كورة*، و *لجوهرة لكحلا*.

## مصادر


تصنيف:زيادة 1940
تصنيف:وفيات 2022
تصنيف:كوايري بريزيلي
تصنيف:بيوغرافيا د رجال
تصنيف:مقالات فيها مصدر و علاين 3000 بايت
فرانتس بيكينباور

**فرانز** ؤلا **فرانتس بيكينباور** (بلألمانية: Franz Beckenbauer)، (تولد ف 11 شتنبر 1945 ف ميونيخ، توفى ف 7 يناير 2024، ف سالسبورڭ) لعّاب د لكورة ومدرّب ألماني قديم. بيكنباور كان تيلعب ف الدفاع و كان تيتسمّا *لقيصر*  حيت كان تيلعب بطريقة أنيقة، و كان هو الشّاف ف لفراقي اللي لعب فيهم. بيكنباور كيتحسب واحد من أحسن اللعابة ف التاريخ ديال كورة، و كاين اللي تيقول عليه باللي كان أحسن مدافع ف التاريخ.

بيكنباور ربح كاس لعالم مع ألمانيا لغربية ف 1974 ملي كان لعّاب، و معا ألمانيا ف 1990 ملّي كان مدرّب. هو واحد من تلاتة د الناس ف لعالم اللي ربحو كاس لعالم لعّاب و مدرب. الجوج لاخرين هوما ديدي ديشون و ماريو زاݣالو.

## مصادر


تصنيف:زيادة 1945
تصنيف:كوايري ألماني
تصنيف:وفيات 2024
تصنيف:بيوغرافيا د رجال
رونالدو

**رونالدو لويس نازاريو دي ليما** (بلبرتغالية: Ronaldo Luís Nazário de Lima)، لمعروف ب رونالدو، و لا الظاهرة (بلبرتغالية: ؤ فينومينو) (تولد ف 22 شتنبر 1976 ف ريو دي جانيرو) كواري بريزيلي عتازل كان تيلعب ف لهجوم. رونالدو دابا مسيّر رياضي، و هو الرئيس الرئيس د لفرقة د ريال ڤالادوريد، اللي تاتلعب ف الليݣا.

رونالدو محسوب من أحسن لكوايرية ف التاريخ، و واحد من أحسن لمهاجمين اللي دازو ف كورة. رونالدو ربح لجائزة د "اللعاب د لعام" د فيفا تلاتة د لمرات (ربحها أول مرّة ف 1996، و كان أصغر واحد ربحها - كانت عندو 20 عام)، و لكرة الدهبية جوج مرّات (هو أصغر واحد ربحها، كانت عندو 21 عام فاش ربحها أول مرة ف 1997) مع لمنتخب د لبريزيل، ربح رونالدو كاس لعالم جوج مرّات (1994 و 2002) و كوبا أمريكا جوج مرّات (1997 و 1999).

## مصادر


تصنيف:كوايري بريزيلي
تصنيف:بيوغرافيا د رجال
تصنيف:زيادة 1976
تصنيف:ناس حيين
تصنيف:ناس تزادو ف ريو دي جانيرو
روبيرطو بادجيو

**روبيرطو بادجيو** (بالطاليانية: Roberto Baggio)، (تولد ف 18 فبراير 1967 ف كالدونيو) لعّاب د لكورة طالياني قديم، كان تيلعب ف لهجوم. بزاف تيعتابرو بادجيو أحسن كوايري ف التاريخ ديال الطاليان، و واحد من أحسن اللعابة اللي لعبو ف التسعينات. ف 1993، ربح بادجيو لكرة الذهبية و كان هو اللعاب د لعام بالنسبة ل فيفا. ف 1999، تختار بادجو ما بين 100 أحسن لعّاب ديال لقرن لعشرين.

بادجيو لعب كاس لعالم تلاتة د لمرّات مع الطاليان (1990، 1994 و 1998)، و أحسن نتيجة دار كان ملّي وصل مع بلادو للنهاية ف 1994، و لكن خسرو ب پيلانتيات مع لبريزيل. بادجيو كان ضيّع پيلانتي ف هاداك لماتش، و تشهرات بزّاف هاديك اللقطة من بعد، و سمّاها: "أكفس لحظة ف حياتو".

بادجيو عندو الرقم لقياسي د أكبر عدد د لبيوتا مع لمنتخب ديال الطاليان ف كاس لعالم، و هو 9 ديال لبيوتا.

## مصادر

تصنيف:كوايري طالياني
تصنيف:بيوغرافيا د رجال
تصنيف:زيادة 1967
تصنيف:ناس حيين
تصنيف:مقالات فيها مصدر و 3000 بايت
بلارج

**بلّارج** (سمية لعلمية **Ciconiidae**) هيّا فاميلة ديال طّيور، كاينين منها 19 نوع منتاشرين ف لعالم كامل.
تصغير|316x316بك|بلارج

## سّمية

لْأصل ديال هاد لكلمة من لأمازيغية ⴰⴱⴻⵍⵍⴰⵔⴻⵊ، أبلارج لي جات من ليونانية لقديمة πελαργός، پيلارݣوص.

## مصادر


تصنيف:طيور
تصنيف:طيور د لمغريب
زين الدين زيدان

**زين الدين يزيد زيدان** (بالفرانساوية: Zinedine Yazid Zidane، بلأمازيغية: ⵣⵉⵏ ⴷⴷⵉⵏ ⵣⵉⴷⴰⵏ)، ولمعروف ب "زيزو" (تولد ف 23 يونيو 1972 ف مارسيي) لعّاب فرانساوي قديم (كان تيلعب وسط هجومي)، و مدرّب د لكورة، تيدرّب دابا لفرقة د ريال مدريد. زيدان محسوب من أحسن لكوايرية اللي دازو ف التاريخ ديال فرانسا، ربح لجائزة ديال أحسن لعّاب ديال لفيفا تلاتة د لمرّات (1998، 2000 و 2003)، و ربح لكرة الدهبية مرّة وحدا ف 1998.

زيدان ربح بزّاف د لبطولات منها اللي مع فرانسا (كاس لعالم 1998 - ماركا جوج بيوتا ف لفينال، و ليورو 2000)، و اللي مع لفراقي اللي لعب فيهم: كاس أنطرطوطو (مع بوردو و جيڤونتيس)، السيري آ (مع جيڤونتيس)، الليݣا (مع ريال مدريد)، و تشومبيونس ليݣ (مع ريال مدريد).

من مورا ما عتازل اللعب، ولاّ زيدان مدرّب و بدا التدريب د ريال مدريد ف 2016. نيشان مورا ما درّب الريال ربح معاهم تشومپيونس ليݣ تلاتة د لمرّات متابعين، و كانت هي أوّل فرقة اللي دات هاد لإنجاز ف التاريخ.

## مصادر


تصنيف:كوايري فرانساوي
تصنيف:بيوغرافيا د رجال
تصنيف:زيادة 1972
تصنيف:ناس حيين
تصنيف:أمازيغ
تصنيف:مقالات فيها مصدر و 3000 بايت
تصنيف:مدريب فرانساوي
شرن

**شّرن** ؤلا **شّرل** ؤلا **خوريلي** ؤلا **لْمنشار** ؤلا **لْهرنݣة** (سمية لعلمية **Trachurus trachurus**) هوّا نوع ديال لحوت منتاشر ف لجيهة شّرقية ديال لمحيط لأطلسي ؤ لجنوب شّرقي ديال لمحيط لهندي.
تصغير|316x316بك|شرن

## مصادر

## شوف تا
* أزامار
* أبوري
* برو


تصنيف:حوتات توصفو ف 1758
تصنيف:نواع مامأمناش على حساب تصنيف ليستا لحمرا
تصنيف:حوتات ديال لميديطيراني
إرغل

**إرغل** (سمية لعلمية **Scomber amia**) هوّا نوع ديال لحوت منتاشر ف لبحر دّخلاني ؤ ساحل ديال غرب إفريقيا من لمغريب حتال جنوب إفريقيا. طّول ديالو يقدر يوصل حتال ميترو.
تصغير|316x316بك|إرغل

## مصادر

## شوف تا
* حرتوكا
* أبوري
* أسكراي

تصنيف:حوتات توصفو ف 1758
تصنيف:نواع مامهدداش د ليستا لحمرا
تصنيف:حوتات ديال لميديطيراني
الراجل لڤيتروڤي (ليوناردو دا ڤينشي)

[تصغير|الرسمة ديال الراجل الڤيتروڤي اللي دارو [ليوناردو دا ڤينشي ف عام 1490]]
**الراجل لڤيتروڤي** هي واحد الرسمة معروفة دارها ليوناردو دا ڤينشي ف عام 1490، اللي فيها واحد الراجل عريان و داير ب يديه ورجليه واحد الدايرة ف وسط واحد لمربع.

## السمية
هاد الرسمة خدات السمية ديال الراجل الڤيتروڤي ولا ڤيتروڤيوس حيت ليوناردو دا ڤينشي كتب بلي شي حوايج فيها كان خداهم من عند واحد السيد سميتو ڤيتروڤيوس.

## التصويرة
التصويرة فيها واحد الراجل عريان و داير ب يديه و رجليه واحد الدايرة ف وسط واحد لمربع تجسد الصورة. هاد الرسمة كاتوري باللي الفن و العلوم مترابطين و هادي كانت واحد الميزة ديال الزمان ديال لعاودولادة ف ؤروپا. كان ليوناردو تايضن بلي الدات ديال بنادم و هاد الكون متجانسين بيناتهم.

## النص اللي معا الرسمة
ليوناردو كتب واحد النص معا الرسمة اللي ما تقدرش يقراه لواحد منغير يلا دار مراية.

## الرسمة ليوما
الرسمة موجودة اليوما ف لأكاديمية ديال ڤينيسيا ف الطاليان.

## شوف حتا

* ليوناردو دا ڤينشي

## مصادر


تصنيف:لفنون
تصنيف:لڭسدة د بنادم
أزير

تصغير|''Salvia rosmarinus''
**أزير** (سّمية لعلمية **Salvia rosmarinus** ؤلا **Rosmarinus officinalis**) هوّا نوع ديال لعشوب لأصل ديالو من لمنطقة ديال لبحر دّخلاني، كيدير نوّار عندو لون غوزي، موڤ ؤلا زرق. ف لمغريب و ف بلدان خرين كيتستعمل كا عشبة معا أتاي.

## تاريخ
أول مرة تّدكر أزير كانت ف طابليطة مكتوبة ب لكتابة لمسمارية ف جوايه 5000 قبل لميلاد. موراها تّدكر عند لمصريين لقدام حيت كانو كيخدّموه ف طقوس دّفين د لميت. ف لقرن لّول لميلادي، تّوارخي رّوماني پلينيوس لقديم هضر على أزير ف كتابو تّاريخ طّبيعي، ؤ تا لبوطانيست ليوناني پيضانيوس ديوسكوريديس، ف لكتاب ديالو على لمادة الطبية ، لي كيتّعتابر أكتر كتاب ديال طب لعشوب كان عندو تأتير ف تّاريخ.

## مصادر

## شوف تا
* أتاي
* لويزة

تصنيف:نبتات
تصنيف:مقالات فيها مصدر و علاين 3000 بايت
تصنيف:نبتات توصفو ف 1753
زيݣزا

تصغير|316x316بك|زيݣزا
**زيݣزا** ؤلا **أزيݣزا** (سمية لعلمية **Spondyliosoma cantharus**) هوّا نوع ديال لحوت منتاشر ف لبحر دّخلاني ؤ جيهة شمال ؤروپا.
## سّمية
على حساب محمد شفيق، سّمية ديال هاد لحوت جايّة من لأمازيغية من كلمة أزݣزاو، لّي كتعني زرق ؤلا خضر، ؤ لّون ديال هاد لحوت نيت فيه شوية ديال زّروقية ؤ لخضورية.
## مصادر

## شوف تا
* أزامار
* أبوري
* برداݣ

تصنيف:حوتات توصفو ف 1758
تصنيف:نواع مامهدداش د ليستا لحمرا
تصنيف:حوتات ديال لميديطيراني
أسكراي

تصغير|316x316بك|أسكراي
**أسكرّاي** ؤلا **شّخار** ؤلا **نّخّار** (سمية لعلمية **Pomadasys incisus**) هوّا نوع ديال لحوت منتاشر ف لمحيط لأطلسي، لمحيط لهندي ؤ لمحيط لمهدّن.
## سّمية
على حساب محمد شفيق، سّمية ديال هاد لحوت جايّة من لأمازيغية ب معنى شّخار، لّي كيشخر.
## مصادر

## شوف تا
* أرومي
* بيرون
* أغوري

تصنيف:حوتات
أشبرتال

تصغير|316x316بك|أشبرتال
**أشبرتال** ؤلا **كاپ سپارطيل** هيا منطقة عالية ف لغرب ديال طنجة كطّل علا لبحر.
## سّمية
على حساب محمد شفيق، سّمية ديال هاد لبلاصة جايّة من لّاتينية من كلمة سپارتيوم spartium، لّي هيّا سمية د واحد لعشبة. السمية د لموضع ف لمصادر لقديمة هيّ كوطيص *Kotes* لي كاتعني "راس لعنب".

## مصادر

تصنيف:طانجا
تصنيف:جغرافيا د لمغريب
تصنيف:جغرافيا د جهة طنجة تطوان الحسيمة
لمحيط لمهدن

تصغير|250px|يسار|<P ALIGN=center>لمحيط لمهدّن</p>
تصغير|250px|يسار|<P ALIGN=center>جزيرة جات على لمحيط لمهدّن</p>
**لمحيط لمهدّن** ولاً **لمحيط لهادي** هو أكبر محيط و بحر ف لعالم. لمساحة د لمحيط لمهدّن هي 169.2 مليون كم²، و هو اللي تيخليه ياخد تقريبا 30% من لمساحة ديال لكورة لأرضية، و 46% من لمساحة ديال لبحورا و لمحيطات فلعالم. لمحيط لمهدّن شاد من لمحيط لمجمَّد الشمالي ف الشمال، تال لمحيط لمجمَّد الجنوبي (اللي تيوصل تال لقطب لجنوبي) ف لجنوب، من لغرب تيحدّوه آسيا و أوقيانوسيا، و من الشرق تاتحدّو أميريكا. خط ليستيوا تيقسم لمحيط لمهدّن على جوج: لمحيط لمهدّن الشمالي, ولمحيط لمهدّن الجنوبي. لمعدّل ديال لغرق ف لمحيط لمهدّن هو 3940 ميطرو.

أغرق بلاصة ف لأرض جات ف لمحيط لمهدّن، و هي لخندق ديال ماريانا، و لغرق ديالها هو 10.928 ميترو. تا أغرق بلاصة ف النص لجنوبي د لأرض جات ف لمحيط لهادي، و هي لخندق ديال طونݣا (غارق ب 10.823 ميترو).

## لأصل ديال السمية
ملّي بداو لأوروپيين كيوصلو للمحيط لمهدّن فاللول د لقرن 16، سمّاوه لبحر ديال لجنوب (Mar del Sur). السمية ديال لبحر لمهدّن عطاها ليه لبحّار لبرتغالي فرناندو ماجلان، ملّي دار على لعالم ف 1521، و جاه هاداك لبحر مهدّن بزاف، هو يسمّيه *Mar Pacifico* (لبحر لمهدّن).

## شوف تا
* لمحيط لأطلسي

## مصادر


تصنيف:محيطات
تصنيف:مقالات فيها مصدر و 3000 بايت
تصنيف:جغرافيا د أسيا
سعيد بلقولة

**سعيد بلقولة**، تولد فـ30 غشت 1956 ف تيفلت ؤ مات فـ15 يونيو 2002 ف رباط، كان حكم د كورة مغريبي.

تشهر بلي كان حكم ديال لفينال د كاس لعالام 1998 بين فرانصا ؤ لبريزيل، لي خلاتو يكون أول إفريقي كيحكم شي فينال د كاس لعالام.

## حياتو
بلقولة تولد ف تيفلت، كان خدام ف فاس موضاف د ديوانة.

لكاريير ديالو دولية بدات ملي دخل ف ليسطا دولية ف 1993، لي خلاتو يحكم ماتش بين فرانصا ؤ نݣليز ف 1997 ف تورنوا د فرانصا. كان حتا بين لحكام لي شاركو ف كاس إفريقيا د 1996 ؤ 1998، لي حكم فيهم جوج ماتشات ف كل نسخة. ف كاس لعالام 1998، ب زيادة علا لفينال، حكم بلقولة جوج ماتشات د لݣروپات (ألمانيا ضد لميريكان ؤ لارجونتين ضد كرواتيا).

توفا بلقولة فـ15 يونيو 2002 ب لكونسير، ؤ تدفن ف مدينتو.

## مصادر

تصنيف:زيادة 1956
تصنيف:حكم مغريبي
تصنيف:وفيات 2002
تصنيف:ناس تزادو ف تيفلت
تصنيف:ناس توفاو ف الرباط
أشكرف

**أشكرف** (سمية لعلمية **Solen**) هوّا ݣنس ديال لمحارات فيه بزاف د نّواع.

تصغير|316x316بك|أشكرف

## مصادر


تصنيف:حيوان
لمحيط لهندي

تصغير|250px|يسار|<P ALIGN=center>لمحيط لهندي</p>
تصغير|250px|يسار|<P ALIGN=center>جزيرة ف سيشيل جات على لمحيط لهندي</p>
**لمحيط لهندي** هو تالت أكبر محيط ف لعالم. لمساحة د ديالو هي 70.56 مليون كم²، وهو اللي تيخليه ياخد تقريبا 19.8% من لمساحة ديال لكرة لأرضية. لمحيط لهندي تاتحدّو من الشمال آسيا، من لغرب إفريقيا، من الشرق أوقيانوسيا، و من لجنوب لمحيط لمجمّد لجنوبي و لقطب لجنوبي.

لمحيط لهندي هو لمحيط لوحيد ف لعالم اللي جايب سميتو من بلاد، و اللي هي لهند.

لمحيط لهندي عندو بزاف د لبحورا الدخلانيين تابعين ليه (بحال لبحر لحمر، لخليج لعربي، لخليج د لبنݣال)، و فيه بزاف د لجزر اللي معروفة ب لجو ديالها الزوين. أكبر جزيرة جات ف لمحيط لهندي هي لجزيرة لبلاد ديال ماداݣاسكار.

## شوف تا
* لمحيط لأطلسي
* لمحيط لمهدن

## مصادر


تصنيف:محيطات
تصنيف:غرب أسيا
أشمشاو

**أشمشاو** (سمية لعلمية **boops boops**) هوّا نوع ديال لحوت منتاشر ف لجيهة شّرقية ديال لمحيط لأطلسي ؤ لبحر دّخلاني. لفرد منو كيتسمى "تاشمشاوت".
تصغير|316x316بك|أشمشاو

## مصادر

## شوف تا
* أرومي
* بيرون
* برداݣ

تصنيف:حوتات توصفو ف 1758
تصنيف:نواع مامهدداش د ليستا لحمرا
تصنيف:حوتات ديال لميديطيراني
أصناب

**أصناب** (سّمية لعلمية **Sinapis arvensis**) هوّا نوع ديال لعشوب منتاشر ف شمال إفريقيا، آسيا ؤ ؤروپا.
## سّمية
على حساب محمد شفيق، سّمية ديال هاد نبتة جايّة من لّاتينية من كلمة صيناپيس senapis.
## مصادر

## شوف تا
* أدمام
* أزرود
* أريفي


تصنيف:نبتات
تصنيف:بوطانيك
تصنيف:فلورا د ؤروپا
تصنيف:فلورا د شمال إفريقيا
أطرايلال

**أطرايلال** (سّمية لعلمية **Anthriscus sylvestris**) هوّا نوع ديال لعشوب منتاشر ف شمال غرب إفريقيا، غرب آسيا ؤ ؤروپا.
## سّمية
على حساب محمد شفيق، سّمية ديال هاد نبتة جايّة من لأمازيغية من كلمة أضارويلال.
## مصادر

## شوف تا
* أدمام
* أفرسيݣ
* أصناب


تصنيف:نبتات
تصنيف:فلورا د ؤروپا
تصنيف:فلورا د شمال إفريقيا
تصنيف:نبتات توصفو ف 1753
تاغنجة

**تاغنجة** ؤلا **أغنجا** هيّا سمية متداولة كتطلق علا نواع د لحوت أغلبية ديالها من لݣنس ديال Prionotus ؤلا علا نوع ديال لحوت سميتو لعلمية Trigla lyra.
تصغير|316x316بك|تاغنجة

## مصادر

## شوف تا
* أزامار
* شرن
* زروݣ


تصنيف:حوتات توصفو ف 1758
تصنيف:نواع مامهدداش د ليستا لحمرا
تصنيف:حوتات ديال لميديطيراني
أفرسيݣ

**أفرسيݣ** ؤلا **أفرسيو** (سّمية لعلمية **Filicophyta**) فليلم ديال لعشوب فيه كتر من 13000 نوع.

## مصادر

## شوف تا
* أدمام
* أطرايلال


تصنيف:نبتات
وليد أزارو

**وليد أزارو** كوايري مغريبي كايلعب ف لهجوم. تزاد ف 11 يونيو 1995 ف آيت ملول، كايلعب دابا فالإتفاق السعودي.

## حياتو
تزاد وليد ف آيت ملول (حدا أݣادير)، وكانت عزيزة عليه الكورة من الصغر ديالو واخا ماكانش فحالو. قرر وليد باش يكون كوايري مللي كان فعمرو 13 عام حيت مشا يلعب ف أدرار سوس اللي كان ف الهواة. من تما جرب يلعب معا حسنية أݣادير وايني السكيتيوي مابغاهش ف الفرقة.

## الماتشات اللي لعب فيهم معا المنتخب

## لجوائز
**لأهلي**

* الدوري المصري ف لعوام ديال 2018 و 2019 و 2020
* كاس د مصر عام 2017
* كاس د السوبر د مصر عام 2018

دوري د لابطال د افريقيا عام 2020

### فردية

* أفضل كوايري مغربي عام 2017
* أفضل مهاجم ف مصر عام 2018
* لهداف ديال الدوري المصري عام 2018 ب 18 بيت.

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1995
تصنيف:ناس حيين
تصنيف:ناس تزادو ف آيت ملول
تصنيف:مقالات فيها مصدر و 3000 بايت
محمد البنسير

الرايس **محمد البنسير** اولا **الدمسيري** هو واحد الفنان و شاعر من سوس ف لمغريب.

## حياتو
تزاد محمد بن لحسن البنسير اللي معروف ب الدمسيري عام 1940 ف تامسولت ف لمنطقة ديال إلبنسيرن (دمسيرة) حدا إيمينتانوت و تما فين كبر. كان تايديه الوالد ل لمسيد باش يقرا القرآن. تما فين قرا شويا ديال لعيلم الشرعي و حفظ القرآن.

### لموت ديالو
مات محمد البنسير عام 1989 منبعد لغيبوبة ديال 24 ساعة ف الدار البيضا و خلا موراه بزاف ديال الشعر و الموسيقا.

جمع الاستاد ديال الثقافة الأمازيغية محمد المستاوي بزاف ديال الشعر ديال محمد البنسير ف واحد لكتاب.

## شوف حتا
* الحاج بلعيد
* محمد المستاوي

## مصادر

تصنيف:شاعير مغريبي
تصنيف:بيوغرافيا د رجال
تصنيف:مغني بتاشلحيت
تصنيف:زيادة 1937
تصنيف:وفيات 1989
تصنيف:زيادة 1936
منضمة التجارة لعالمية

تصغير|يسار|250px|<P ALIGN=center>اللوݣو د منضمة التجارة لعالمية.</p>
تصغير|يسار|250px|<P ALIGN=center>جتماع ديال منضمة التجارة لعالمية.</p>

**منضمة التجارة لعالمية**، ولاّ لمنضمة لعالمية د التجارة (بلينݣليزية: WTO - World Trade Organization) هي منضمة دولية جا لمقر ديالها ف جونيڤ ف سويسرا، تاتخدّم على التسهيل ولمعاونة ف التجارة ما بين ݣاع لبلدان د لعالم. تأسسات لمنضمة لعالمية د التجارة ف 1 يناير 1995 من مورا لإتفاقية د مراكش، و هي اتفاقية اللي جات بلاصة *لاتفاقية لعامة للتعريفة الجمركية والتجارة (ل ݣاط)*، اللي كانت خدّامة من 1948.

لمنضمة لعالمية د التجارة فيها 164 عضو (تيمتلو 98% من لقتصاد د لعالم)، و 20 عضو مراقب، و محسوبة أكبر منضمة ديال لقتصاد ف لعالم. اللغات الرسمية ديال لمنضمة هوما لينݣليزية و لفرانساوية و الصبليونية.
## شوف حتا
* لأمم لمتحدة

## مصادر


تصنيف:منضمات دولية
تصنيف:مقالات فيها مصدر و علاين 3000 بايت
حياة

تصغير|لمستويات ديال تّقسيم طّاكسونومي د لحياة
**لْحياة** هيّا فينومين طبيعي كيتجلا ف تشكلات مادية عندها قلدة معقدة، ؤ قدرة باش تّبادل طّاقة ؤ لمادة معا لمحيط ديالها ب شكل تلقائي، بْ غرض تّكاتر. هاد تّعريف ماشي عملي ؤ ماشي مضبوط مزيان، حيت ماكيعطيش طريقة باينة باش بنادم يقدر يميز ما بين شي حاجة حية ؤ شي حاجة خرة ماشي حية. ؤ زيدون يقدرو يكونو تشكلات مادّية كدّير هادشي كامل بلا ماتكون حية (متلا شي أپاراي كتستعمل تريسينتي ؤ كتطلق حرارة ؤ كتصايب نسخات من راسها)، ؤلا لعكس، شي حاجة حية ولاكين ماكاتبانش لينا معقدة، بلا مانهضرو علا كائنات حية لّي ماكتكاترش بحال لبغل. بشكل عام ماكاينش شي تعريف علمي ؤلا فلسفي ديال لْحياة لّي كيشمل لجوانب ديالها كاملين ؤ مقنع علا جميع لمستويات.

## مصادر

تصنيف:لبيولوجيا
تصنيف:لحياة
أغرشي

تصغير|''Vulpes zerda''
**أغرشي** ؤلا **أغرش** (سمية لعلمية **Vulpes zerda**) هوّا نوع من لفاميلة ديال تّعلبيات كيعيش ف صحاري، لأصل ديالو من صحرا لكبيرة ؤ سينا ف مصر.
تصغير|316x316بك|أغرشي متكي فوق خشبة

## مصادر


تصنيف:نواع مامهدداش د ليستا لحمرا
تصنيف:بزوليات توصفو ف 1780
تصنيف:بزوليات د الشرق لأوسط
تصنيف:كارنيڤورات د إفريقيا
تصنيف:كارنيڤورات د آسيا
تصنيف:بزوليات د لمغريب
تصنيف:بزوليات د شمال إفريقيا
أغوري

**أغوري** هيّا سمية عامة كتطلق علا نواع د لحوت أغلبية ديالها من تّنضيمة د رّاية. لفرد منو كيتسمى تاغوريت.
تصغير|316x316بك|أغوري

## مصادر

## شوف تا
* أرومي
* بيرون
* أشمشاو


تصنيف:حوتات
وصف أفريقيا (كتاب)

[تصغير|صفحة د لعنوان د نسخة ب [نݣليزية|لونݣلي د جون پوري، *تاريخ لجغرافي د إفريقيا* (1600).]]
كتاب **وصف أفريقيا**، ديال لحسن بن محمد الوزان الفاسي اللي معروف ب ليون الإفريقي. هاد لكتاب تكتب ف 1550 و فيه بزاف ديال المعلومات و الوصف ديال بزاف د لبلايص ف إفريقيا.

## معلومات علا لكتاب
هاد الكتاب تخدم بزاف عند الأوروبيين حيت فيه وصف ديال بزاف د لبلايص ف إفريقيا. لحسن الوزاني كتب لكتاب وترجمو ل طاليانية.

## التقسيم ديال لكتاب

* لقسم اللول : إفريقيا
* لقسم التاني : مراكش
* لقسم التالت : فاس
* لقسم الرابع : مملكة تلمسان
* لقسم لخامس : مملكة بجاية و تونس
* لقسم السادس : نوميديا
* لقسم السابع : بلاد السودان
* لقسم التامن : مصر
* لقسم التاسع : الأنهار والحيوانات والنباتات بأفريقيا

## شوف حتا
* ريحلة (كتاب د بن بطوطة)
* لمسالك ؤ لممالك (كتاب)

## مصادر

تصنيف:كتوبا
تصنيف:تاريخ د إفريقيا
تصنيف:جغرافيا د إفريقيا
تصنيف:تاريخ د لأمازيغ
محمد المستاوي

**محمد المستاوي** أولا **مستاوي** (تزاد عام 1943) شاعر وكاتب مغريبي.

## حياتو
تزاد محمد عام 1943 ف ميكزيرت ف قيادة أضار ف العمالة ديال تارودانت، ف واحد القرية صغيرة ف سوس. قرا ف تارودانت و مراكش. كان خدام صحفي ف الجورنال ديال حزب الاتحاد الاشتراكي للقوات الشعبية. كان من اللولين اللي كتبو بالأمازيغية بحال تشلحيت.

خدا التقاعد ف 2003 من التدريس الجامعي.

## لكتوبا ديالو

* سلاسل (إسكراف) عام 1976.
* الضحك والبكاء (تادصا د إيمطاون) عام 1979.
* المشهد الراقص (اسايس) عام 1988.
* الأمواج (تادانكيوين) عام 1998
* قال القدماء (ننان ويلي زرينين) عام 1980؛
* عبوش في البرلمان عام 1983
* أضواء (تيفاوين) في عام 1985
* شهادات وقصائد الحاج محمد البنسير عام 1998.
* الرايس الحاج بلعيد: حياته في أشعار قليلة عام 1996؛
* قصائد الرايات سعيد اشتوك (نشرت بالتعاون مع أحمد عصيد) عام 1998.

## شوف حتا

* عمر واهروش
* سعيد أشتوك
* محمد البنسير
* أحمد عصيد

## مصادر

تصنيف:كتاتبيا مغاربا د لقرن 20
تصنيف:زيادة 1943
تصنيف:ناس حيين
تصنيف:شاعير مغريبي
تصنيف:ناس تزادو ف إقليم تارودانت
تصنيف:كتاتبيا مغاربا د لقرن 21
ناصر لارݣيط

**ناصر لارݣيط**، تولد فـ6 نونبر 1958 ف سيدي سليمان، هو مدريب د كورة مغريبي.

## حياتو
تولد ناصر لارݣيط ف سيدي سليمان ف 1958. مورما قرا ف ليسي د پول ڤاليري ف مكناس، مشا ل فرانصا باش يكمل قرايتو ف لميكروبيولوجي ف لجاميعة د كون-نورماندي.

ف 1982، ناصر لارݣيط كان ؤستاد د لماط ؤ لعولوم طبيعية ف لكوليج د طوري هاركور ف لكالڤادوس (فرانصا).

## لكاريير ديالو
ف لوقيتة لي كان فيها ف فرانصا، لعب لارݣيط معا فراقي د لهواة بحال جمعية لبوصطا د كون، ؤ إس نورماند، و لفرقة د طوري هاركور، لي لعب ؤ درب فيها ف نفس لوقت ؤ فيها بدا لكاريير ديالو ف تدريب.

لارݣيط ولا موراها مدير رياضي د بزاف د لفراقي ف فرانصا؛ من بينهم إف سي روون، أ إس كان، إس إم كون، ستراسبورݣ ؤ خدم حتا مدريب د لفرقة تانية د لواڤر أ سي بين 2003 ؤ 2004.

بين 2008 ؤ 2014، كان مدير د لأكاديمية محمد ساديس د كورة، موراها ولا مدير تيقني د لمونتخاب د لمغريب بين 2014 ؤ 2019.

ف 28 يونيو 2019، ولا مدير د لأكاديمية د ؤلامپيك مارساي. ف فبراير 2021، تعين مدريب مؤقات د لفرقة لولا د ؤلامپيك مارساي مورما مشا أندري ڤيلاش بواش.

ف ماي 2022، تعين لارݣيط مودير فني د لتيحاد ساعودي د كورة بلاصت رّوماني يوان لوپيسكو.

## إحصائيات
هاد طابلو كيعطي لإحصائيات د لكاريير د تدريب د ناصر لارݣيط *(حتال 9 مارس 2021)*.

## مصادر

تصنيف:زيادة 1958
تصنيف:مدريب مغريبي
تصنيف:كوايري مغريبي
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف سيدي سليمان
لبحر لميت

تصغير|200px|يسار|<P ALIGN=center>لبحر لميت ف لخريطة</p>
تصغير|250px|يسار|<P ALIGN=center>لبحر لميت، مع الجبال د لأردن</p>

**لبحر لميت**، هو ضاية كبيرة مالحة جات فلغرب ديال آسيا. لبحر لميت تاتحدّو لأردن من الشرق، و إسرائيل و الضفة لغربية من لغرب. لبحر لميت معروف ف لعالم حيت هو أهبط نقطة ف لأرض. أهبط نقطة فيه جات 430.5 ميطرو تحت من السطح د لبحر. من جهة خرا، لبحر لميت معروف باللي هو من أكتر لبلايص لمالحة ف لعالم، فيه 34% د لملوحة (9.6 د لمرات كتر من لمحيطات). هاد لملوحية ديالو هي اللي خلاّت تا كائن حي ما يقدر يعيش فيه، و عليها تسمّا لبحر لميّت.

لمساحة ديال لبحر لميت هي 605 كم² (كانت 1050 كم² ف 1930). الطول ديالو هو 50 كم، و لعرض ديالو فأعرض بلاصة هو 15 كم.

## مصادر


تصنيف:بحر
ضومين (بيولوجيا)

تصغير|لمستويات ديال تّقسيم طّاكسونومي د لحياة
**ضّومين** (ب نݣليزية **Domain**) ف لبيولوجيا هوّا مجال عام ديال لحياة كيشمل مجموعة ديال لكائنات لحية علا ساس لختيلافات علا مستوى لبنية د لخلية ؤ هوّا أكبر تقسيم طاكسونومي ديال لكائنات لحية. كاينين تلاتة ديال ضّومينات د لحياة: أركيا، بكتيريا ؤ ؤكاريا.

## مصادر


تصنيف:لبيولوجيا
تصنيف:طاكسونوميا
تصنيف:مقالات ب عناوين فيها نيولوجيزم
لجامعة د الدول لعربية

تصغير|يسار|150px|<P ALIGN=center>اللوݣو د جامعة الدول لعربية.</p>
تصغير|يسار|250px|<P ALIGN=center>لأعضاء ديال جامعة الدول لعربية.</p>

**لجامعة د الدول لعربية**، هي منضمة إقليمية تاتجمع لبلدان اللي تاتّهضر فيها لعربية، و اللي كاينين ف إفريقيا و آسيا. تأسسات هاد لمنضمة نهار 22 مارس 1945 من 6 د لبلدان (مصر، لعراق، لأردن، لبنان، السعودية و سوريا)، و كان لهدف ديالها هو تجمع لبلدان اللي كاتهضر بلعربية و يتعاونو بيناتهم ف بزاف د لحوايج بحال السياسة و التجارة و التقافة و الصحة. لمقر ديال لجامعة د الدول لعربية كاين ف لقاهرة، لعاصمة د مصر.

لمغريب دخل للجامعة د الدول لعربية عاماين من مورا لإستقلال ديالو، و بالضبط ف 1 أكتوبر 1958.

لجامعة د الدول لعربية فيها دابا 26 دولة عضو، و لكن لعضوية ديال سوريا تحيّدات من نونبر 2011، ملي اتافقو لأغلبية ديال لأعضاء لاخرين باش يخرجوها.
## شوف حتا
* لأمم لمتحدة

## مصادر


تصنيف:منضمات دولية
تصنيف:قومية عربية
تصنيف:مقالات فيها مصدر و 3000 بايت
تصنيف:تأسيسات د 1945 ف مصر
تصنيف:تأسيسات د 1945 ف إفريقيا
تصنيف:تأسيسات د 1945 ف أسيا
لمنضمة لعالمية د لفرونكوفونية

تصغير|يسار|معدول|<P ALIGN=center>اللوݣو د لمنضمة لعالمية د لفرونكوفونية.</p>
تصغير|يسار|<P ALIGN=center>لأعضاء ديال لمنضمة لعالمية د لفرونكوفونية.</p>

**لمنضمة لعالمية د لفرونكوفونية** (ب )، هي منضمة عالمية تاتجمع لبلدان اللي تاتّهضر فيها لفرانساوية، واخا ماتكونش لغة رسمية. لهدف لإستراتيجي ديال لمنضمة هو التطوير و التشجيع و الترويج للغة لفرانساوية. تأسسات لمنضمة نهار 20 مارس 1970، و عندها 88 عضو، منهم 54 عندهم لعضوية لكاملة، 7 د الشركاء، و 27 عضو مراقب. لمقر ديال لمنضمة لعالمية د لفرونكوفونية جا ف باريز ف فرانسا، و عاد كاين 5 د لمقرات جهوية جاو ف الطوݣو و لݣابون و ڤييطنام و هايتي و رومانيا.

لمغريب عضو ديال لمنضمة لعالمية د لفرونكوفونية من عام 1981.
## شوف حتا
* لأمم لمتحدة
* لجامعة د الدول لعربية

## مصادر


تصنيف:منضمات دولية
تصنيف:منضمات دولية د التقافة
تصنيف:باريز
تصنيف:مقالات فيها مصدر و علاين 3000 بايت
تصنيف:فرانكوفونية
فزضاض

تصغير|316x316بك|لْفزضاض
**لْفزضاض** ؤلا **أفزضاض** (سمية لعلمية **Microcosmus sabatieri**) حيوان لاسنسولي كيعيش ف لبحر علا الصخور.

## مصادر

## شوف تا
* أركنوز

تصنيف:حيوان
الدولة لعتمانية

**الدولة لعتمانية**، (بالتركية لعتمانية: دَوْلَتِ عَلِيّهٔ عُثمَانِيّه - بالتركية: Yüce Osmanlı Devleti)، ولاّ لإمبراطورية لعتمانية، كانت دولة حكمات لأغلبية ديال لجنوب الشرقي د أوروپا، و لغرب د آسيا و شمال إفريقيا، مابين لقرون 14 و 20 ميلادية. تأسسات الدولة لعتمانية نهار 27 يوليوز 1299 على يد السلطان عتمان اللّول ف لمنطقة د لأناضول (الشرق ديال تركيا ديال دابا). ف 1354، دخلات الدولة لعتمانية لأوروپا و دخّلات معاها لبلقان. ف 1453، دخلو لعتمانيين بلقيادة د محمد لفاتح للقسطنطينية (إسطنبول) و سالاو مع الدولة لبيزانطية.

ف لقرون 16 و 17، كانت الدولة لعتمانية فأحسن وقت ديالها، و كانو تابعين ليها 32 إقليم جاو ف 3 د لقارات (أوروپا، إفريقيا و آسيا).

طاحت الدولة لعتمانية رسميا نهار 29 أكتوبر 1923، ملي ما بقات تابعة ليها تا بلاصة، و تأسسات لجمهورية ديال تركيا اللي كان أول رئيس ديالها هو مصطفى كمال أتاتورك.

## مصادر


تصنيف:بلدان ما بقاتش
تصنيف:مقالات فيها مصدر و علاين 3000 بايت
تصنيف:تأسيسات د 1299 ف أسيا
لبحر لحمر

تصغير|250px|يسار|<P ALIGN=center>لبحر لحمر بلأقمار الصناعية</p>
تصغير|250px|يسار|<P ALIGN=center>لخليج د لعقبة ف لأردن، اللي تيطل على لبحر لحمر</p>

**لبحر لحمر**، هو بحر دخلاني ديال لمحيط لهندي، جا ما بين إفريقيا و آسيا. تيتلاقا لبحر لحمر مع لمحيط ف لمضيق ديال باب لمندب، و لخليج د عدن. من لجهة ديال الشمال، تيتلاقا لبحر لحمر مع لبحر لبيض لمتوسط ف لقناة ديال السويس.

لمساحة ديال لبحر لحمر هي تقريبا 438.000 كم². الطول ديالو تقريبا 2250 كم، و لعرض ديالو كيتبدّل، و لكن أعرض نقطة فيه فيها 355 كم. لمعدل د لغرق ديال لبحر لحمر هو 490 ميطرو، و أغرق نقطة فيه غارقة ب 3040 ميطرو تقريبا.

لبحر لحمر معروف بالسياحة و فيه بزاف ديال لأنواع ديال لخزّ ولمرجان (200 نوع) و لحوت (1000 نوع)، و هو أكثر بحر ستوائي جا ف الشمال ف لعالم كامل. لبلدان اللي تاطّل على لبحر لحمر هي: السعودية، ليامان، دجيبوتي، إيريطيريا، السودان، مصر، إسرائيل، لأردن.

## مصادر


تصنيف:بحر
تصنيف:مصر
تصنيف:جغرافيا د شمال إفريقيا
تصنيف:جغرافيا د غرب أسيا
تصنيف:جغرافيا د الشرق لأوسط
أفلكاي

**أفلكاي** (سمية لعلمية **Falco eleonorae**) طير من لݣنس ديال لفالكو، كيشبه ل نّسر، كيكون ب لخصوص ف صّويرة.
تصغير|316x316بك|أفلكاي

## مصادر

تصنيف:طيور
تصنيف:طيور د لمغريب
تصنيف:طيور د شمال إفريقيا
تصنيف:نواع مامهدداش د ليستا لحمرا
أفلشو

**أفلشو** (سمية لعلمية **Phalacrocoracidae**) فاميلة ديال طّيور كتعيش حدا لبحر فيها 36 نوع منها 3 كاينين ف لمغريب.
تصغير|316x316بك|أفلشو

## ليستة ديال نّواع د أفلشو ف لمغريب

* أفلشو لمغريبي Phalacrocorax carbo maroccanus
* أفلشو لأرسطي Phalacrocorax aristotelis
* أفلشو لإفريقي Phalacrocorax africanus

## مصادر


تصنيف:طيور د لمغريب
فكرون

تصغير|316x316بك|فكرون
**لْفكرون** ؤلا **أفكر** ؤلا **أفكير** (سمية لعلمية **	Testudines**) هيّا تنضيمة من لكلاص ديال زّواحف، كتميّز ب كاراپّاس قاسحة كتحميها ؤ كتقدر تخبا وسط منها. نّواع ديال لْفكرون موجودين فوق لأرض عل أقل من لعصر لجوراسي لوسطاني.

## مصادر

## شوف تا
* زايز
* بوسكة


تصنيف:فكارن
كاس لملك د صبانيا

**كاس لملك د صبانيا** هي بطولة ديال كورة فالصبليون وتأسسات رسميا فـ 1903، ولفرقة اللي كاتعتابر أكتر وحدة ربحات بهاد الكاس هي إف سي برصلونة ب 30 كاس.

## مصادر


تصنيف:كورة د سپانيا
تصنيف:بطولات د كورة
تصنيف:تأسيسات د 1903 ف سپانيا
محمد بن سليمان الروداني

**محمد بن سليمان الروداني** (عاش مابين 1628-1683) هوا عالم ديال لفلك و لماط و لفلسفة و حتا ديال لحديث. الأصل ديالو من تارودانت ف لمغريب.

## حياتو
سميتو بو عبيد الله شمس الدين محمد بن سليمان الروداني لفاسي لمكي.

تزاد عام 1628 حدا تارودانت للي كانت ديك الساعة من لمدونا لكبار ديال سوس. كبر تما حتا سافر لشي بلايص بحال درعة و لجزائر. رجع ل مراكش باش يقرا لمنطق وايني عجبو لفلك.

مشا عاود لجزائر باش يقرا لفلك و مللي سالا كمل لمغريب لأوسط و مشا حتال مصر و الشام وصطانبول.

كمل و مشا للحج و بقا ما بين مكة و لمدينة حتا سماوه لمكي. خلا مكة بسباب الفتن و مشا ل دمشق فين مات عام 1094هـ / 1683م.
تصغير|لماكينة اللي ختارعها الروداني باش تحسب لوقت. تاتسما الاسطرلاب الكروي

## ختيراعات ديالو
كان الروداني معروف ب بزاف ديال لمواهب حيت كان تايقرا لعلوم الرياضية و حتا الشرعية. تعرف باللي ختارع آلة الإسطرلاب و كانت تاتخدم باش تحسب لوقت. كان الروداني تايتبع لكواكب و دار بزاف ديال لماكن اللي تايعاونو فيه.

## لكتوبا ديالو
كتب بزاف ديال لكتوبا بحال

* **بهجة الطلاب في العمل بالأسطرلاب**
* **تحفة أولي الألباب في العمل بالأسطرلاب**
* **حاشية على التسهيل في النحو**
* **مختصر تلخـيص المفتاح في المعاني وشرحه**
* **جمع الفوائد من جامع الأصول ومجمع الزوائد في الجمع بين الكتب الخمسة والموطأ**
* **صلة الخلف بموصول السلف**

## مصادر

تصنيف:بيوغرافيا د رجال
تصنيف:لمغريب
تصنيف:زيادة 1628
تصنيف:وفيات 1683
تصنيف:كتاتبيا مغاربا د لقرن 17
تصنيف:زيادة 1627
تصنيف:كتاب أمازيغ
تصنيف:ناس تزادو ف تارودانت
تصنيف:مقالات فيها مصدر و علاين 3000 بايت
تصنيف:شخصيات عندها كتر من تاريخ د الزيادة ف ويكيداطا
تصنيف:زيادة ف عوام 1620
تصنيف:ناس توفاو ف ديمشق
أفورݣل

**أفورݣل** (سمية لعلمية **Beryx decadactylus**) هوّا نوع ديال لحوت حدا سواحل ديال لمغريب ؤ سپانيا. لفرد من أفورݣل كيتسمى تافورݣلت.
تصغير|316x316بك|أفورݣل

## مصادر

## شوف تا
* أرومي
* بيرون
* أسكراي

تصنيف:حوتات
تصنيف:نواع مامهدداش د ليستا لحمرا
لعربي بن مبارك

**لعربي بن مبارك** (عاش مابين 16 يونيو 1914 - 16 شتنبر 1992 من الدار البيضا) كوايري مغريبي لعب معا فرانسا. كان اللول اللي تسما لجوهرة السوداء.

## حياتو
تزاد لعربي بن مبارك ف 1914 ف مدينة الدار البيضا و كبر يتيم. بدا تايخدم ف تانجارت و كان تايلعب لكورة ف الدروبا ديال كازا. بدا معا النادي ديال إتحاد لمغريبي فين كانو تايلعبو بزاف ديال لفرانساويين يامات لحماية علا لمغريب.

### لمشيا ل فرانسا
مشا يلعب مع أولمبيك مارسيليا مابين 1938 و 1939 و ماركا شي 12 بيت و تكلاصاو التانيين. تما فين بززو عليه يلعب مع فرانسا ضد الطاليان ف دجنبر 1938. بسباب لحرب لعالمية التانية حبسات لبوطولا د فرانسا خمس سنين. مبعد لعب مع فرقة جديدة سميتها صطاد فرانسا. و مابين 45 و 46 عاونهوم باش يطلعو لبوطولا اللولا.

### لمشيا ل صبانيا
جاه واحد لعرض من أتلتيكو مدريد مابين 1948 و 1949. لعب معاهم و ربحو لبوطولا مابين 1949 و 1950 وحتا مابين 1950 و 1951. مبعد 1953 مشا لعربي من مدريد و رجع ل مارسيليا.

### الرجعة ل فرانسا
بززو عليه لفرانساويبن يلعب معا لمنتخب ديالهم و لعب معاهم 18 مرة و ماركا 3 ديال لبيوتا. تعرف تما بسميت *الجوهرة السوداء* (بلفرانساوية: la perle noire).

مبعد ما لعب مابين 1955 و 1953 عتازل لعربي لكورة مبعد 17 عام ف ؤروپا. لجامعة ديال فرانسا دارتو مابين ربعا لواعرين للي لعبو معا لمنتخب مبعد زين الدين زيدان و كوبالا و ميشيل بلاتيني.

### مبعد ماعتازل
مللي عتازل رجع للمغريب باش يدرب **لإتحاد الرباطي** و مبعد **النجم البيضاوي.** كان اللول اللي درب لمنتخب ديال لمغريب.

لعربي بن مبارك هو واحد من الكوايريا لمغاربا اللي معروفين بزاف ف لمغريب بحال محمد التيمومي، عزيز بودربالة، وبادو الزاكي.

عاش بوحدو فلخر ديال حياتو حيت مات مراتو لفرانساوية قبل ما يموت هو عام 1992.

## لجوائز

* 3 ديال بوطولا 1 د لمغريب (مع لإتحاد لمغريبي)
* 2 بوطولات د صبليون (مع أتلتيكو مدريد 1949-50 و 1950–51)
* بطولا د كاس السوبر د صبليون (مع أتلتيكو مدريد 1951)
* وسام ديال لاستحقاق من عند لفيفا عام 1998

## لافلام

* **العربي أو مصير أسطورة كرة القدم**: فيلم ديال دريس لمريني عام 2011.

## شوف حتا

* لأب جيكو
* مصطفى بيتشو
* أحمد فرس
* عبد لمجيد الضولمي
* محمد التيمومي
* عزيز بودربالا
* بادو الزاكي
* لعربي شيشا

## مصادر

تصنيف:زيادة 1917
تصنيف:زيادة 1914
تصنيف:وفيات 1992
تصنيف:كوايري فرانساوي
تصنيف:كوايري مغريبي
تصنيف:فرانساويين من أصل مغريبي
تصنيف:بيوغرافيا د رجال
تصنيف:مدريب مغريبي
تصنيف:مقالات فيها مصدر و 3000 بايت
تصنيف:ناس تزادو ف الدار البيضا
تصنيف:ناس توفاو ف الدار البيضا
تصنيف:شخصيات عندها كتر من تاريخ د الزيادة ف ويكيداطا
تصنيف:مدريب ديال لمنتخب لوطني لمغريبي د لكورة
أفوشك

تصغير|316x316بك|أفوشك**لافوشك ** (ب نّݣليزية **gills**، ب لعربية **خيشوم**) هوّا پارتية كتكون ف لحوت ؤ كائنات مائية خرة كتخليها تنفس، عند لحوت هيّ لپارتية لواحدة لي كتخليه يتنفس باش يجي لأكسجين من لما ل دّم. كتكون عادة علا شكل فتحات عمودية ف جنب ديال لفم عند لحوت.

## مصادر

تصنيف:أناطوميا د لحيوان
تصنيف:أعضاء د لڭسدة
سيون أسيدون

**سيون أسيدون** (تولد ف ماي 1948 ف آسفي، توفى ف 7 نونبر 2025 ف الدار لبيضا) هو مناضل مغريبي يهودي ضد الصهيونية. أسيدون من لمناضلين ديال ليسر لماركسي لمغريبي، و كان من لمؤسسين ديال لحركة ديال 23 مارس. دوّز أسيدون ف لمسيرة النضالية ديالو كتر من 12 لعام د لحبس السياسي ف السبعينات و التمانينات (ما بين 1972 و 1984).
## حياتو
تولد سيون أسيدون شهر ماي 1948 ف آسفي، ف نفس لعام اللي تأسسات الدولة د إسرائيل. لأصل ديالو من عائلة يهودية مغريبية أمازيغية. رحل ملّي كان صغير مع عائلتو ل أݣادير، و ملّي ضربها زلزال 1960 رحلو للدار لبيضا. سيون كان عندو ديك الساعة 12 عام.

سيون مشا مبعد ل فرانسا مع عائلتو، و كمل قرايتو د الرياضيات ف باريز، و تمّا فين تعلّم لأفكار ديال ليسار. من مورا ما سالا قرايتو، دخل للمغريب ف 1967. ف 1986 أسس شركة ديال لانفورماتيك.

سيون أسيدون مجوّج من فلسطينية ميريكانية و عندهم ولد سميتو ميلال. هو منسق و قيادي ف لحركة د مقاطعة إسرائيل لعالمية (بي دي إس)، و عضو مؤسس د "ترانسپارانسي لمغريب" ف 2005.

## مصادر

تصنيف:سياسي مغريبي
تصنيف:بيوغرافيا د رجال
تصنيف:زيادة 1948
تصنيف:ناس حيين
تصنيف:مغاربا يهود ف لقرن 20
تصنيف:ناس تزادو ف أݣادير
تصنيف:ناس د أسفي
تصنيف:مقالات فيها مصدر و 3000 بايت
تصنيف:أمازيغ يهود
تصنيف:مغاربا يهود ف لقرن 21
تصنيف:مغاربا د لقرن 20
تصنيف:مغاربا د لقرن 21
تصنيف:ملحدين مغاربا
تصنيف:ناشطين مغاربا د حقوق بنادم
تصنيف:وفيات 2025
أݣدال

**أݣدال** هوّا مفهوم تاريخي ف لمغريب، كينطابق علا جنان، جرادي ؤلا حقولا د زّراعة لّي كتملكها جّماعة ؤلا لقصر ؤلا لمخزن، ؤ ممنوع علا عامة نّاس يدخلو ليها، سوا بشكل دايم ؤلا ف فترات محددة. حاليا هيّا سّمية ديال أحياء ؤلا جنان كاينين ف شحال د لمدون ف لمغريب، منها رّباط، فاس، مكناس ؤ مراكش.

## أصل سّمية

كلمة أݣدال جايّة من لأمازيغية ؤ كتعني يا إما جردة ؤلا لمرعا لمحروس، يعني لّي كيكون عادة مدوّر بيه سّياج ؤ ممنوع علا عامة نّاس يدخلو ليه. تاريخيا، لأحياء لّي تسمات ب هاد سّمية، خصوصا لّي جاو وسط لمدون، كانت بلايص فين كيرعاو لخيولا ديال لمخزن. لمصطلح د أݣدال ف دّلالة ديالو كيشير ل شي حاجة خاصة ؤلا ممنوعة.

## رّباط
*أرتيكل رئيسي: [[أݣدال (رباط)]]*
تصغير|316x316بك|ݣار د أݣدال ف رّباط
لأصل ديال هاد لحي ف رّباط كيرجع ل لوقيتة ديال لحماية لفرنساوية. دابا، ولّا حي راقي معروف ب لبوتيكات ديالو، رّيسطورات، لقهاوي، ؤ شي وزارات ؤ لإدارات. هاد لحي كاين فيه ݣار معروفة ديال تّران لّي هيّا ݣار د أݣدال، ؤ أهم شاريع فيه هوّا شاريع فال ولد عمير.

## مكناس
*أرتيكل رئيسي: [[أݣدال (مكناس)]]*

## فاس
*أرتيكل رئيسي: [[أݣدال (فاس)]]*

## مراكش
*أرتيكل رئيسي: [[أݣدال (مراكش)]]*
تصغير|316x316بك|جّنان د أݣدال ف مراكش
أݣدال د مراكش هيّا مجموعة د جّرادي ؤ لحقولا زّراعية كاينة ف لجنوب د مراكش، لمساحة ديالها 340 هيكتار، كيرجع تّاريخ ديالها ل لعهد ديال لموحدين ف لقرن 12، ؤ مسجلة ف ليستة د ليونيسكو كا ترات عالمي.

## مصادر

تصنيف:تاريخ د لمغريب
تصنيف:مصطلحات ؤ تعبيرات ب داريجة
تصنيف:زريعة د لمغريب
تصنيف:مقالات فيها مصدر و 3000 بايت
كبور

**لكبور ** ؤلا **أكبور** ؤلا **أنزيض** (سمية لعلمية **Sciuridae**، ب نݣليزية **squirrel**، ب لعربية **سنجاب**) فاميلة ديال لقوارض كتعيش ف إفريقيا، أمريكا شمالية ؤ لجنوبية، ؤ أوراسيا، ؤ دخّلها بنادم ل ؤسطراليا.
[تصغير|316x316بك|[كبور أمازيغي (كايعيش غي ف جبال لأطلس ف لمغريب)]]

## كبورا ديال لمغريب

* كبور أمازيغي Atlantoxerus getulus
* لكبور لمخطط ؤلا كبور د سوس Xerus erythropus erythropus

## مصادر
أݣرني

**أݣرني** (سّمية لعلمية **Arisarum vulgare**) هوّا نوع ديال لعشوب أصلية ف لمنطقة ديال لبحر دّخلاني، كيقدر يوصل طّول ديالها ل 10 تال 30 سنتيميتر، كتعيش ف جّرادي ؤ لغابات ب لخصوص.

## مصادر

## شوف تا
* أدمام
* أفرسيݣ
* أطرايلال


تصنيف:نبتات
ڤيينا

**ڤيينا**، (بلألمانية: Wien - كاتّنطق: ڤين) هي العاصمة د لوطريش وأكبر مدينة فيها. تيسكنو فيها تقريبا 2 د لمليون د الناس، و هي سادس أكبر مدينة ف لإتحاد لأوروپي. ف بزاف ديال الترتيبات، تختارت ڤيينا أحسن مدينة ف لعالم من ناحية لعيشة فيها.

ڤيينا كانت ف التاريخ مركز عالمي ديال التعليم و لآداب و لموسيقا و لعلم، و عاشو فيها بزاف د الناس اللي أتروا فالتاريخ د ݣاع هاد لمجالات (منهم موزار و بيتهوڤن و فرويد). هاد لأهمية ديالها باقا حتا فهاد لوقت، و فيها لمقرات ديال بزاف د لمؤسسات الدولية لكبيرة بحال لأمم لمتحدة و لأوپيك و لوكالة لعالمية ديال الطاقة النووية.


Wien-Fiaker-10-Heldenplatz-2009-gje.jpg|فياكر
Wien-Graben-20-Pestsaeule-2013-gje.jpg|عمود د لأوبئة
Wien-Karlskirche-18-2007-gje.jpg|كنيسة د كارل
Wien-Musikverein-18-2007-gje.jpg|جمعية د لموسيقا
Wien-Parlament-122-Mitte-Brunnen-2008-gje.jpg|لبرلمان
Wien-Stephansdom-106-Dach-1979-gje.jpg|لكاطيدرالية ديال لقديس شطيفان
Wien-Zentralfriedhof-08-Borromaeus-Kirche-russische Soldatengraeber-2008-gje.jpg|لمقبرة لمركزية
Wien-Prater-12-Riesenrad-2007-gje.jpg|پراطر


## مصادر


تصنيف:مدون د لوطريش
تصنيف:عواصم ديال بلدان
تصنيف:مقالات فيها مصدر و علاين 3000 بايت
تصنيف:دول مدون
عبد الرحمن بنعمرو

**عبد الرحمن بن عمر** (تولد ف 1933 ف الرباط) محامي و سياسي و مناضل حقوقي مغريبي. بن عمر كان هو لكاتب لعام ديال حزب الطليعة الديمقراطي الإشتراكي حتال 2016، و الرئيس ديال جمعية هيئات المحامين بالمغرب، و واحد من لمؤسسين ديال لجمعية لمغربية د حقوق لإنسان ف 1979. عبد الرحمن بن عمر من الناس اللي كيدافعو على اللغة لعربية ف لمغريب.

عبد الرحمن بن عمر عندو مسيرة نضالية كبيرة و شارك ف بزاف د لمضاهرات و لمسيرات على عدد كبير د لحوايج. كيتسمّا ب "الشيخ د لمناضلين د لمغريب".

## مصادر

تصنيف:زيادة 1933
تصنيف:سياسي مغريبي
تصنيف:محامي مغريبي
تصنيف:بيوغرافيا د رجال
تصنيف:ناس تزادو ف الرباط
امحمد بوستة

**امحمد بوستة** (تولد ف 23 دجنبر 1925 ف مراكش - مات نهار 17 فبراير 2017 ف الرباط) كان سياسي و محامي مغريبي. هو واحد من الناس اللي أسسو حزب لإستقلال، و كان لأمين لعام ديالو من 1974 ل 1998. بوستة كان كيتسمّا "لحكيم السّاكت".
## لخدامي ديالو
امحمد بوستة كانتة عندو بزاف د لخدامي و لمناصب مهمة فالدولة د لمغريب، منها:
* وزير الدولة د لخارجية
** لمرّة اللولا: 12 ماي 1958
** لمرّة التانية: 1979 - 1983
* وزير لوظيفة لعمومية ولإصلاح لإداري في (27 ماي 1960 - 2 يونيو 1961)
* وزير لعدل
** لمرّة اللولا: 2 يونيو 1961 - 5 يناير 1963
** لمرّة التانية: 10 أكتوبر 1977 - 27 مارس 1979
* لأمين لعام د حزب لإستقلال: 1974 - 1998
* وزير د الدولة: 1983 - 1985
* الرئيس د اللجنة لملكية د إصلاح لمدونة د لأسرة (2000)

## مصادر

تصنيف:سياسي مغريبي
تصنيف:محامي مغريبي
تصنيف:زيادة 1925
تصنيف:بيوغرافيا د رجال
تصنيف:وفيات 2017
تصنيف:ناس تزادو ف مراكش
تصنيف:ناس توفاو ف الرباط
تصنيف:ناس د مراكش
تصنيف:مقالات فيها مصدر و علاين 3000 بايت
تصنيف:مغاربا د لقرن 20
نور الدين صايل

**نور الدين الصايل** (تزاد ف 1948، طنجة - توفى ف 15 دجنبر 2020، الدار البيضا) كان مسؤول إعلامي وناقد فلمجال ديال السينيما وكاتب مغريبي. ساهم فالتشجيع ديال السينيما فلمغريب لكتر من 40 عام. خدا نور الدين صايل الديپلومات ديالو لكبار فلفلسفة وكانو عندو مساهمات كبار فلمجال دالسينيما. خدم فالتلفازة لمغريبية، ومن موراها مشا خدم فلقناة لفرانساوية د"كنال پلوس".

## لحياة ديالو
تزاد نور الدين الصايل فطنجة. كمل الليسي ديالو ف ليسي بن الخطيب فطنجة وخدا ديپلوم ديال الدراسات لعاليين فلفلسفة فكلية ذلآداب ديال الرباط. قرّا نور الدين الصايل لفلسفة فالليسي دمولاي يوسف فالرباط. نشر نور الدين ف 1970 أول مجلة ديال السينيما فلمغريب من مورا ما تأتر فلحركة ديال السينيما التالتة، وسمّاها "سينيما-3". هاد لمجلّة ماطولاتش بزاف، ولاكين خلّات مجلات وجرنانات كتار إيوليو إيكتبو على السينيما فلمغريب. ف1973 أسس نور الدين الصايل لفيديرالية لوطنية دنوادي السينيما فلمغريب (FNCCM) وكان رئيس ديالها حتال 1983. عاونات هاد لفيديرالية باش تأسس مهرجان السينيما لأفريقية فخريبݣة.

كان نور الدين الصايل مابين 1975 حتال 1984 مفتّيش عام ديال التربية لفلسفية. ومن 1984 حتال 1986 كان مدير ديال لبراميج ف لقناة اللولة. من 1989 حتال 1990 خدم مستشار سمعي بصري فݣروپ أونا، ومن 1990 حتال 2000 مشا لفرانسا وولا مدير عام ومدير ديال لبرامج ف"كنال هورايزونز".

ولا نور الدين الصايل من 2000 مدير ديال دوزيم، ودار بلان باش يزيد لإنتاج لوطني ديال لأفلام دالتلفزة. أول إنتاج كان هو "لحوت لبيض"، اللي كان أول فيلم بوليسي فلمغريب. ف2002 ولات لقناة كاتنتج فيلم فالشهر، ومعا وصلات 2006 ولات دوزيم كاتخرّج جوج ديال لأفلام فالشهر. من 2003 حتال 2014 كان نور الدين مدير ديال لمركز السينيمائي دلمغريب (CCM). ومن 2015 حتال 2020 خدم عند EUROPA CINEMAS فباريز. مات نور الدين الصايل ف15 دجنبر 2020 بسباب لمضاعفات ديال لمرض د كوڤيد-19 اللي جات ب جايحة فيروس كورونا 2020 ف لمغريب، مات السيد فالصبيطار دالشيخ زايد فالرباط.

## لأعمال ديالو
### كاتب أفلام
* السفر لكبير (إخراج محمد عبد الرحمان التازي)، 1981
* باديس (إخراج محمد عبد الرحمان التازي)، 1990
* للا حبّي (إخراج محمد عبد الرحمان التازي)، 1996
### الريوايات
* L'Ombre du Chroniqueur

## مصادر

تصنيف:وفيات 2020
تصنيف:ناس قراو ف جاميعة محمد لخاميس
تصنيف:فيلسوف مغريبي
تصنيف:صحافي مغريبي
تصنيف:سينيما د لمغريب
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:ناس تزادو ف طانجا
تصنيف:ناس توفاو ف الدار البيضا
تصنيف:ناس د طانجا
تصنيف:زيادة 1948
تصنيف:زيادة 1947